TAPAC เผยกำไร Q1/61 ลด 21.68% มาที่ 30.24 ลบ. หลังยอดขายลด-ค่าใช้จ่ายพุ่ง
TAPAC เผยกำไร Q1/61 ลด 21.68% มาที่ 30.24 ลบ. จากปีก่อนมีกำไร 38.62 ลบ. หลังยอดขายลด-ค่าใช้จ่ายพุ่ง
20 มี.ค. 2561

บริษัท ทาพาโก้ จำกัด (มหาชน) หรือ TAPAC รายงานผลการดำเนินงานประจำไตรมาส 1/61 สิ้นสุดวันที่ 31 ม.ค.61 (รวมบริษัทย่อย) ดังนี้

ทั้งนี้ ผลการดำเนินงานดังกล่าวมีกำไรลดลง เนื่องจากคำสั่งซื้อจากลูกค้าลดลง เนื่องจากเป็นช่วงปิดปีงบการเงินของกลุ่มลูกค้า ส่งผลให้มียอดขายลดลงทั้งในส่วนของชิ้นส่วนพลาสติกและแม่พิมพ์ ส่งผลให้กำไรขั้นต้นลดลงจำนวน 4.18 ล้านบาท หรือลดลง 6.89% เมื่อเทียบกับช่วงเดียวกันของปีก่อน
อีกทั้งในระหว่างไตรมาส 1/61 บริษัทย่อยในประเทศสวีเดน ได้รับรู้รายได้จากการก่อสร้างโดยอ้างอิงถึงขั้นตอนความสำเร็จของโครงการตามสัญญาเพิ่มขึ้น ตามอัตราส่วนของต้นทุนโครงการที่เกิดขึ้น ณ วันที่ในรายงานกับต้นทุนรวมโดยประมาณ ส่งผลกำไรขั้นต้นลดลงจำนวน 5.33 ล้านบาท หรือลดลง 15.75% เมื่อเทียบกับช่วงเดียวกันของปีก่อน
โดยสาเหตุหลักเกิดจากในระหว่างงวด อุณหภูมิในประเทศสวีเดนลดลงค่อนข้างมาก ส่งผลให้งานก่อสร้างล่าช้าและค่าใช้จ่ายสูงขึ้น รวมถึงอัตราแลกเปลี่ยนถัวเฉลี่ยที่เพิ่มขึ้น ส่งผลให้กำไรขั้นต้นจากธุรกิจก่อสร้างในประเทศสวีเดนลดลง
นอกจากนี้ในระหว่างไตรมาส 1/61 บริษัทย่อยแห่งหนึ่งกำลังเตรียมตัวเปิดหน้าร้านในพื้นที่กรุงเทพฯ ประกอบกับยังไม่มีรายได้จากการขายเข้ามา ส่งผลให้รับรู้ค่าใช้จ่ายสำหรับค่าบริหารดังกล่าวจำนวน 3.3 ล้านบาท หรือคิดเป็นสัดส่วนร้อยละ 11.01 ของกำไรขาดทุนสุทธิสำหรับรอบระยะเวลาบัญชี